CELEX: 62017TN0110
Language: et
Date: 2017-02-18 00:00:00
Title: Kohtuasi T-110/17: 18. veebruaril 2017 esitatud hagi – Jiangsu Seraphim Solar System versus komisjon

18.4.2017   
            
            
               ET
            
            
               Euroopa Liidu Teataja
            
            
               C 121/43
            
         18. veebruaril 2017 esitatud hagi – Jiangsu Seraphim Solar System versus komisjon
   (Kohtuasi T-110/17)
   (2017/C 121/63)
   Kohtumenetluse keel: inglise
   
      Pooled
   
   
      Hageja: Jiangsu Seraphim Solar System Co. Ltd (Changzhou, Hiina) (esindaja: advokaat Y. Melin)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 7. detsembri 2016. aasta rakendusmääruse (EL) 2016/2146, millega tühistatakse kahe eksportiva tootja hinnakohustuse heakskiit, mis anti vastavalt rakendusotsusele 2013/707/EL (millega kinnitatakse pakutud hinnakohustus, mis on seotud Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) importi käsitlevate dumpingu- ja subsiidiumivastaste menetlustega, lõplike meetmete kohaldamise ajaks) (ELT 2016, L 333, lk 4) artikkel 2 hagejat puudutavas osas; ning
            
         
               —
            
            
               mõista kohtukulud välja komisjonilt ja kõikidelt menetlusse astujatelt, kellele võidakse anda luba astuda menetlusse komisjoni nõuete toetuseks.
            
         
      Väited ja peamised argumendid
   
   Hagi põhjenduseks esitab hageja ühe väite.
   Hageja väidab, et komisjon on rikkunud määruse (EL) 2016/1036 (1) artikli 8 lõikeid 1, 9 ja 10 ning artikli 10 lõiget 5 ning määruse (EL) 2016/1037 (2) artikli 13 lõikeid 1, 9 ja 10 ning artikli 16 lõiget 5, kui ta tunnistas kehtetuks kinnitusarved ja seejärel tegi korralduse kõik tollimaksud sisse nõuda, nagu ei oleks esitatud ühtegi kinnitusarvet ega edastatud neid tollile, kui kaubad deklareeriti vabasse ringlusse laskmiseks.
   Hageja see väide tugineb väitele, et nõukogu rakendusmääruse (EL) nr 1238/2013 (3) artikli 3 lõige 2 ja nõukogu rakendusmääruse (EL) nr 1239/2013 (4) artikli 2 lõige 2, mis annavad komisjonile õiguse tunnistada kinnitusarved kehtetuks, on õigusvastased.
   
      (1)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT 2016, L 176, lk 21).
   
      (2)  Euroopa Parlamendi ja nõukogu 8. juuni 2016. aasta määrus (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed (ELT 2016, L 176, lk 55).
   
      (3)  Nõukogu 2. detsembri 2013. aasta rakendusmäärus (EL) nr 1238/2013, millega kehtestatakse lõplikud dumpinguvastased meetmed Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes ning nõutakse lõplikult sisse nimetatud impordi suhtes kehtestatud ajutine tollimaks (ELT 2013, L 325, lk 1).
   
      (4)  Nõukogu 2. detsembri 2013. aasta rakendusmäärus (EL) nr 1239/2013, millega kehtestatakse Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes lõplik tasakaalustav tollimaks (ELT 2013, L 325, lk 66).